Source: https://www.riigiteataja.ee/akt/109102014009
Timestamp: 2019-04-26 16:17:58+00:00

Document:
§ 12 Struktuuriüksuse juht
§ 13 Teenistuse korraldamise pädevus
§ 19 Arendusosakonna põhiülesanded
§ 23 Rahandusosakonna põhiülesanded
§ 25 Eesti Tuletõrjemuuseumi põhiülesanded
§ 26 Demineerimiskeskuse põhiülesanded
§ 27 Päästekeskuse põhiülesanded
§ 28 Päästekeskuse tegevuspiirkonnad
RT I, 09.10.2014, 9
Vastu võetud 03.10.2014 nr 42
(1) Päästeamet (edaspidi amet) on Siseministeeriumi valitsemisala valitsusasutus, kes täidab seadusest ja teistest õigusaktidest tulenevaid ülesandeid, teostab riiklikku järelevalvet ning kohaldab riiklikku sundi seaduses ettenähtud alusel, ulatuses ja korras.
(2) Ametil on üld- ja kirjaplank, mille kasutamine sätestatakse asjaajamiskorras. Ameti struktuuriüksusel võib olla oma nimetusega üld- ja kirjaplank, kui see on ette nähtud struktuuriüksuse põhimääruses.
(3) Ametil on embleem. Embleemil on kujutatud kuldne kiirekimpudest koosnev kaheksaharuline täht, mille keskel on mustal sõõril väike riigivapp. Sõõri ümbritseb hõbedaste servadega punane rõngas. Rõnga ülemisel poolel on hõbedaste tähtedega kiri „PÄÄSTEAMET”. Rõnga alumise poole keskel on oranžil sõõril sinine kolmnurk. Sellest eenduvad kummalegi poole kaks kuldset tammelehte. Embleemi etalonkujutis on esitatud käesoleva määruse lisas 1.
(4) Ameti embleemi võib kasutada kujunduselemendina ameti kommunikatsioonikanalites ja infokandjatel ning muudel identiteeti kandvatel esemetel kooskõlas valitsuskommunikatsiooni korraldamise juhisega.
(5) Ametil on päästeteenistujate staažimärgid. Kõikide staažimärkide aluseks on Päästeameti embleemi tähistav reljeefne kaheksaharuline täht, mille keskel on kuumemailiga kaetud sõõril kuldne number. Tähest sirutuvad kummalegi poole reljeefsed leekidekimbud. 10, 15, 20 ja 25 teenistusaasta märkidel on hõbedased leegid. 30, 35, 40 ja 45 teenistusaasta märkidel on kuldsed leegid. 10 ja 15 teenistusaasta märkidel on tähe keskel olev sõõr kaetud musta läbipaistva kuumemailiga ning 20, 25, 30, 35, 40 ja 45 teenistusaasta märkidel punase läbipaistva kuumemailiga. Märgi kogupikkus on 70 mm, tähe kõrgus 20 mm. Päästeteenistujate staažimärkide etalonkujutised on esitatud käesoleva määruse lisas 2.
(6) Ametil on demineerija kvalifikatsioonimärgid. Kõikide kvalifikatsioonimärkide aluseks on ringikujuline tammelehtedest pärg, mille peal on vertikaalasendis allasuunatud teravikuga pommi kujutis. Üle pommi kujutise on märgil diagonaalis asetsev välgunool. Pärja diameeter on kõikidel märkidel 25 mm, pommi kujutise kõrgus on 24 mm. Kuldmärgil on tammepärg ja välgunool kuldset värvi ning pommi kujutis hõbedasest metallist. Hõbemärk on üleni hõbedasest metallist ja pronksmärk on üleni pronksikarva metallist. Demineerija kvalifikatsioonimärkide etalonkujutised on esitatud käesoleva määruse lisas 3.
(7) Ametil on missioonimedal. Punasest vasest valmistatud 35 mm diameetriga medali esiküljel on reljeefne kaheksaharuline täht. Selle keskel on laineliselt jaotatud ja emailitud sõõril Eesti lipu värvid: sinine, must ja valge. Tähte ümbritseb reljeefne kiri „EESTI PÄÄSTEMEESKONNA MISSIOONIL OSALENULE”. Medali esikülge ääristab reljeefne kant. Medali tagumine külg on sile, sellele graveeritakse medali number. Medalit kantakse 35 mm laiuse muareesiidist lindi küljes. Musta põhivärvusega lindi keskel on 8 mm laiune sinine triip, mida ääristab mõlemalt poolt 2 mm laiune oranž triip. Lindi servadel on 1 mm laiune oranž triip. Lindile kinnitatakse medaliga samast metallist naast missiooni nimetusega. Missioonimedali lindilõige on missioonimedali lindiga kaetud alus, mille kõrgus on 10 mm ja laius 35 mm. Missioonimedali teist korda omistamisel väljastatakse tunnistus, vasest naast missiooni nimetusega ning uus lindilõige, mille keskel on punasest vasest araabia number, mis näitab antud medalite arvu. Päästeameti missioonimedali ja lindilõike etalonkujutised on esitatud käesoleva määruse lisas 4.
(8) Ametil on lipp. Lipu mustal kangal on valge rist, mille peal on kitsam punane rist. Selle peal on kaheksaharuline kiirekimpudest koosnev kollane täht, mille keskel on väike riigivapp. Lipu laiuse ja pikkuse suhe on 7 : 9. Piduliku kandelipu suurus on 105×135 cm. Kandelipu kangast ümbritsevad kuldsed narmad. Vardaehiseks on kuldne odaots, millesse on lõigatud riigivapi lõvid. Lipu etalonkujutis on esitatud käesoleva määruse lisas 5.
(9) Päästeteenistujate staažimärkide, demineerijate kvalifikatsioonimärkide ja missioonimedali andmise korra kehtestab peadirektor käskkirjaga.
(1) Ameti postiaadress on Raua 2, 10124 Tallinn.
(2) Ameti mujal asuva struktuuriüksuse asukoht ja postiaadress nimetatakse struktuuriüksuse põhimääruses.
Ameti ingliskeelne nimetus on Estonian Rescue Board. Kui kasutatakse ameti ingliskeelset nimetust ja samas on kohas on inglise keelde tõlgitud riigi nimi „Eesti Vabariik”, võib ameti ingliskeelsest nimetusest sõna „Estonian” ära jätta.
Ameti tegevusvaldkond on ennetustöö, tuleohutusjärelevalve, pääste- ja demineerimistöö ning kriisireguleerimise korraldamine.
2) järelevalve teostamine õigusaktides ettenähtud juhtudel ja korras;
3) süütegude menetlemine õigusaktides ettenähtud juhtudel ja korras;
5) kriisireguleerimisalase tegevuse korraldamine ja koordineerimine;
6) vabatahtlike päästjate tegevuse arendamine;
8) ameti arengudokumentide väljatöötamine ning ettepanekute tegemine ameti tegevusvaldkonnaga seotud poliitikate ja arengudokumentide, tegevusvaldkonda reguleerivate õigusaktide ja standardite väljatöötamiseks või muutmiseks, arvamuse andmine ameti tegevusvaldkonda puudutavate õigusaktide eelnõude kohta ning osalemine nende väljatöötamisel;
9) ameti ülesannetega seotud teabe kogumine, töötlemine, säilitamine ja vahendamine avalikkusele;
10) ohust ja oma tegevusest üldsuse teavitamine õigusaktides ettenähtud juhtudel ja korras;
11) ameti ülesannete täitmiseks vajaliku koostöö arendamine teiste riigiasutuste, kohaliku omavalitsuse üksuste, valitsusväliste organisatsioonide, avalikkuse ning välisriikide asjaomaste ametiasutuste ja rahvusvaheliste organisatsioonidega;
12) muude ameti tegevusvaldkonnaga seotud tasuliste teenuste osutamine õigusaktides sätestatud korras, kui selle tegevusega ei takistata põhiülesannete täitmist;
13) muude seadusest ja selle alusel antud õigusaktidest tulenevate ülesannete täitmine.
(2) Peadirektorile alluvad vahetult peadirektori asetäitjad ja päästekeskuste juhid.
4) juhib vahetult peadirektori asetäitjate ja päästekeskuste juhtide tööd ning nende kaudu ameti struktuuriüksuste tööd;
11) esitab valdkonna eest vastutavale ministrile ettepanekuid ameti tegevusvaldkonna korraldamiseks;
12) esitab valdkonna eest vastutavale ministrile ettepanekuid ameti eelarve kohta ning valvab eelarve eesmärgipärase ja otstarbeka täitmise üle;
13) otsustab ameti valduses oleva riigivaraga seotud küsimusi riigivaraseaduses või selle alusel kehtestatud korras;
(3) Peadirektori asetäitjale ennetuse alal alluvad tuleohutusjärelevalve osakond, ennetustöö osakond, kriisireguleerimise osakond, kommunikatsiooniosakond ja Eesti Tuletõrjemuuseum.
2) suunab ja koordineerib oma vastutusvaldkonna tegevusi ametis;
3) teeb peadirektorile ettepanekuid ameti eelarve koostamiseks ja eelarvevahendite kasutamiseks oma vastutusvaldkonnas;
4) teeb peadirektorile ettepanekuid ameti struktuuri ja koosseisu ning oma vastutusvaldkonna kohta;
6) vastutab ameti eelarvevahendite eesmärgipärase ja otstarbekohase kasutamise eest oma vastutusvaldkonnas;
7) esindab ametit peadirektorilt saadud volituste piires;
8) teeb peadirektorile ettepanekuid ametniku ametikohale nimetamiseks ja ametikohalt vabastamiseks, töötajaga töölepingu sõlmimiseks ja selle lõpetamiseks, palga määramiseks või töötasus kokkuleppimiseks, ergutuste kohaldamiseks, ametniku suhtes distsiplinaarmenetluse algatamiseks ja distsiplinaarkaristuse määramiseks ning muudes personalialastest küsimustes;
9) teostab järelevalvet temale alluvate ametnike ja töötajate teenistus- või tööülesannete täitmise üle;
(6) Peadirektori asetäitja võib oma vastutusvaldkonna ning päästekeskuse töö korraldamiseks anda oma pädevuse piires õigusaktide alusel ja nende täitmiseks käskkirju ning suulisi ja kirjalikke korraldusi.
(7) Peadirektori asetäitjate ülesanded, õigused ja vastutus sätestatakse täpsemalt peadirektori käskkirjaga kinnitatud ametijuhendis.
§ 12. Struktuuriüksuse juht
(1) Struktuuriüksuse juht:
1) juhib struktuuriüksuse tööd ning vastutab struktuuriüksusele pandud ülesannete õiguspärase, täpse, õigeaegse ja otstarbeka täitmise eest;
3) teostab järelevalvet temale alluvate ametnike ja töötajate teenistus- või tööülesannete täitmise üle;
4) vastutab eelarvevahendite eesmärgipärase ja otstarbekohase kasutamise eest oma vastutusvaldkonnas;
5) esindab struktuuriüksust oma ülesannete täitmisel ja annab struktuuriüksuse nimel arvamusi ja kooskõlastusi peadirektorile, peadirektori asetäitjatele ja teistele struktuuriüksustele;
6) teeb peadirektori asetäitjale ettepanekuid struktuuriüksuse struktuuri, koosseisu ja töökorralduse kohta;
7) teeb peadirektori asetäitjale ettepanekuid ergutuste kohaldamiseks, ametniku suhtes distsiplinaarmenetluse algatamiseks ja distsiplinaarkaristuse määramiseks ning muudes personalialastest küsimustes;
9) täidab muid peadirektori ja peadirektori asetäitja antud ülesandeid.
(2) Struktuuriüksuse juhi õigused, kohustused ja vastutus sätestatakse täpsemalt peadirektori käskkirjaga kinnitatud ametijuhendis.
§ 13. Teenistuse korraldamise pädevus
(1) Päästekeskuse juhil on õigus temale alluvas struktuuriüksuses töötava teenistuse korraldamiseks:
1) peatada ametniku avaliku võimu teostamise õigus või võimaldada töötajal kasutada oma õigust keelduda töö tegemisest;
2) anda ajutiselt äraoleva ametniku, sealhulgas päästeametniku või töötaja või vaba teenistuskoha ülesanded teisele ametnikule või töötajale;
3) kohustada päästeteenistujat tegema ületunnitööd päästeteenistuse seaduse sätestatud juhtudel;
4) katkestada või edasi lükata päästeteenistuja puhkus päästeteenistuse seaduse sätestatud juhtudel;
5) saata ametnik või töötaja riigisisesele lähetusele.
(2) Päästekeskuse juhil on õigus arvata vabatahtlikuks päästjaks saada soovija vabatahtlikuks päästjaks ja vabastada vabatahtlik päästja vabatahtliku päästja staatusest.
(3) Päästekeskuse juht võib päästekeskuse töö korraldamiseks oma pädevuse piires õigusaktide alusel ja nende täitmiseks anda käskkirju ning suulisi ja kirjalikke korraldusi.
(2) Ameti struktuuriüksuste koosseisu võivad kuuluda allstruktuuriüksused, mille pädevus määratakse kindlaks struktuuriüksuse põhimääruses.
(3) Ameti struktuuriüksuse põhiülesannete täitmisega kaasnevad ülesanded määratakse kindlaks struktuuriüksuse põhimääruses.
(5) Ameti struktuuri võivad kuuluda väljaspool struktuuriüksusi asuvate ametnike ja töötajate teenistuskohad.
1) päästetöö valdkonna teenuste arendamine;
2) päästetöö teenuste nõuetele vastavuse ja mõju hindamine;
3) ohutegurite analüüs ja sellest tulenevalt päästetöö valdkonna ning teenuste osutamise võrgustiku ja valmisoleku planeerimine;
4) ulatusliku või pikaajalise päästetöö koordineerimine ja juhtimine.
1) tuleohutusjärelevalve valdkonna teenuste arendamine;
2) tuleohutusjärelevalve valdkonna teenuste nõuetele vastavuse ja mõju hindamine;
3) ohutegurite analüüs ja sellest tulenevalt tuleohutusjärelevalve valdkonna teenuste planeerimine;
4) järelevalve teostamine ja korraldamine toodete ja teenuste tuleohutusnõuetele vastavuse üle.
1) kriisireguleerimise valdkonna teenuste arendamine;
2) kriisireguleerimise valdkonna teenuste nõuetele vastavuse ja mõju hindamine;
3) ohutegurite analüüs ja sellest tulenevalt kriisireguleerimise valdkonna teenuste planeerimine;
4) kemikaaliohutuse tagamise korraldamine ja koordineerimine kemikaaliseaduses sätestatud ulatuses;
5) Eesti rahvusvahelise elanikkonnakaitsepoliitika seisukohtade väljatöötamisel ja kaitsmisel osalemine;
1) ennetustöö valdkonna teenuste arendamine;
2) ennetustöö valdkonna teenuste nõuetele vastavuse ja mõju hindamine;
3) ohutegurite analüüs ja sellest tulenevalt ennetustöö valdkonna teenuste planeerimine;
4) ennetustöö integreerimine ameti tegevusvaldkondadesse;
5) ennetustööalaste teavituskampaaniate korraldamine ja koordineerimine;
6) ennetustööalase koostöö korraldamine teiste riigi- ja kohaliku omavalitsuse üksuste asutuste ning eraõiguslike juriidiliste isikutega.
§ 19. Arendusosakonna põhiülesanded
1) arenduse valdkonna teenuste arendamine ning teenuste nõuetele vastavuse ja mõju hindamine;
2) ameti strateegiliste põhinäitajate statistilise arvestuse pidamine ja analüüsimine;
3) planeerimis- ja arendusalase tegevuse korraldamine ja koordineerimine;
4) ameti teenuste ja protsesside juhtimise metoodika arendamine ja haldamine;
5) infotehnoloogiliste arendusvajaduste koordineerimine.
1) halduse teenuste arendamine ning teenuste nõuetele vastavuse ja mõju hindamine;
2) kinnisvara haldamise koordineerimine;
3) tehnika, varustuse ja töövahendite haldamine;
4) ulatuslikul või pikaajalisel pääste- ja demineerimistööl, rahvusvahelisel päästetööl või õppusel logistilise tegevuse toetamine.
1) kommunikatsiooni teenuste arendamine ning teenuste nõuetele vastavuse ja mõju hindamine;
2) organisatsiooni- ja sisekommunikatsiooni korraldamine ja koordineerimine;
3) ameti tegevusvaldkonna sündmuste kommunikatsiooni korraldamine ja koordineerimine;
4) riski- ja kriisikommunikatsiooni korraldamine ja koordineerimine.
1) personali ja asjaajamise teenuste arendamine ning teenuste nõuetele vastavuse ja mõju hindamine;
2) personalijuhtimise põhimõtete väljatöötamine ning rakendamise korraldamine;
3) personali värbamise ja valiku korraldamine;
4) koolitustegevuse ja personali arendustegevuse korraldamine;
5) personalianalüüsi ja planeerimise korraldamine;
6) personali- ja palgaarvestuse korraldamine;
7) töötervishoiualase ja -keskkonnaalase tegevuse korraldamine;
8) asjaajamise ja arhiivitöö korraldamine;
9) salastatud teabele juurdepääsulubade ja -sertifikaatide käitlemine.
§ 23. Rahandusosakonna põhiülesanded
1) rahanduse teenuste arendamine ning teenuste nõuetele vastavuse ja mõju hindamine;
2) eelarve koostamise ja menetlemise korraldamine;
3) raamatupidamisarvestuse ja -aruandluse korraldamine;
4) finantsanalüüsi tegemine ja eelarve täitmise jälgimine.
1) õiguse teenuste arendamine ning teenuste nõuetele vastavuse ja mõju hindamine;
2) õigusaktide eelnõude koostamises osalemise korraldamine ja koordineerimine;
3) õigusaktide eelnõude kooskõlastamise korraldamine ja koordineerimine;
4) õigusalane nõustamine;
5) asutusesiseste õigusaktide, sõlmitavate lepingute ja muude õigusliku sisuga dokumentide õigusaktidele vastavuse tagamine;
6) ameti kohtuvaidlustes ja kohtuvälistes õigusvaidlustes esindamine;
7) hangete korraldamine;
8) vaidemenetluse läbiviimine.
§ 25. Eesti Tuletõrjemuuseumi põhiülesanded
1) muuseumi teenuste arendamine ning teenuste nõuetele vastavuse ja mõju hindamine;
2) päästeala iseloomustava materjali kogumine;
3) kogutud museaalide säilitamine, dokumenteerimine ja kirjeldamine muuseumiseaduse § 15 lõike 1 alusel asutatud muuseumide andmekogus ning vajaduse korral konserveerimine ja restaureerimine;
4) päästealase pärandi avalikkusele vahendamine näituste, haridusprogrammide, trükiste, meedia ning avalike ürituste kaudu;
5) teiste muuseumide ja muude institutsioonidega koostöö tegemine;
6) muude muuseumile seaduse või selle alusel antud õigusaktidega pandud ülesannete täitmine.
§ 26. Demineerimiskeskuse põhiülesanded
1) demineerimistöö valdkonna teenuste arendamine;
2) demineerimistöö teenuste nõuetele vastavuse ja mõju hindamine;
3) ohutegurite analüüs ja sellest tulenevalt demineerimisöö valdkonna teenuste planeerimine;
4) demineerimistöö tegemine;
5) demineerimistööalase teabe kogumine, töötlemine ja analüüsimine.
§ 27. Päästekeskuse põhiülesanded
Päästekeskuse põhiülesanded päästekeskuse tegevuspiirkonnas on täita järgmisi ametile pandud ülesandeid:
1) ameti teenuste osutamine vastavalt kehtestatud nõuetele;
2) valmisoleku tagamine päästetöö tegemiseks ja päästetöö tegemine;
3) tuleohutusjärelevalve tegemine tuleohutusnõuete täitmise üle ja haldussunni kohaldamine;
4) süütegude menetlemine;
5) ennetustöö tegemine;
6) kriisireguleerimisalase tegevuse korraldamine;
7) regionaalse kriisikomisjoni töö juhtimine ja korraldamine;
8) järelevalve teostamine kemikaaliseaduses sätestatud nõuete täitmise üle;
9) vabatahtlike päästjate tegevuse korraldamine;
10) päästekeskuse ülesannete täitmiseks vajaliku koostöö arendamine teiste riigiasutuste, kohaliku omavalitsuse üksuste, organisatsioonide ja ettevõtetega.
§ 28. Päästekeskuse tegevuspiirkonnad
(1) Ida päästekeskuse tegevuspiirkond on Ida-Viru ja Lääne-Viru maakond.
(2) Lõuna päästekeskuse tegevuspiirkond on Tartu, Võru, Valga, Viljandi, Põlva ja Jõgeva maakond.
(3) Lääne päästekeskuse tegevuspiirkond on Hiiu, Järva, Lääne, Pärnu, Rapla ja Saare maakond.
(5) Päästekeskusel on õigus peadirektori või tema volitatud ametniku otsusel tegutseda päästetööl väljaspool päästekeskuse tegevuspiirkonda ulatusliku või pikaajalise päästetöö korral või muu põhjendatud vajaduse korral.
Siseministri 27. detsembri 2011. a määrus nr 31 „Päästeameti põhimäärus” tunnistatakse kehtetuks.
Lisa 1 Ameti embleemi etalonkujutis
Lisa 2 Päästeteenistujate staažimärkide etalonkujutised
Lisa 4 Päästeameti missioonimedali ja lindilõike etalonkujutised
Lisa 5 Ameti lipu etalonkujutis

References: § 13

§ 19

§ 23

§ 25

§ 26

§ 27

§ 28

§ 12

§ 13

§ 19

§ 23

§ 25
 § 15

§ 26

§ 27

§ 28